钦定古今图书集成/明伦汇编/氏族典/第387卷 > 李抱玉
## 钦定古今图书集成/明伦汇编/氏族典/第387卷 > 李抱玉

按《唐书李抱玉传》：“抱玉本安兴贵曾孙，世居河西，善
养马，始名重璋，少从军，李光弼引为裨校。天宝末，元
宗以其战河西有功，为改今名，赐姓，因徙籍京兆，举
族以李为氏，擢陈郑颍亳节度使。史思明已破东都，
光弼壁河阳拒之，使抱玉守南城。抱玉纵奇兵，俘杀
甚众，差功第一，封栾城县公。代宗立，兼泽潞节度使”，
统相、卫、仪、邢十一州兵。授司空，徙凉国公，进司徒。广
德中，吐蕃入寇，帝次陜，群盗遍南山、五谷间。诏抱玉
讨贼，不阅旬，五谷平，权凤翔陇右节度。以尚书左仆
射同中书门下平章事。大历二年来朝。久之，加山南
西道副元帅，兼节度使。在镇十馀年卒，谥曰“昭武。”